दिल्‍ली-एनसीआर में पिछले तीन दिनों से धुएं, कोहरे और प्रदूषण ने मिलकर हवा में जहर घोल दिया है. इस जहरीली हवा में सांस लेना दूभर हो गया है, लेकिन लोग कर भी क्‍या सकते हैं. रोजी-रोटी के जुगाड़ में घर से बाहर निकलना सभी की मजबूरी है. काम पर ता जाना ही है, भले ही बाहर कैसा भी मौसम हो. ऐसे में एक बात तो साफ है क‍ि दिल्‍ली से बाहर रहने वाले जो लोग यहां घूमने या किसी और काम से आना चाहते हैं उन्‍हें इस वक्‍त अपना प्‍लान कुछ दिनों के लिए टाल देना चाहिए. लेकिन लगता है कि ब्रिटेन के राजकुमार प्रिंस चार्ल्‍स और उनकी पत्‍नी कैमिला पार्कर इन सब बातों से अंजान थे और राजधानी दिल्‍ली आ पहुंचे. हालांकि दोनों ने दिल्‍ली में कदम रखा ही था कि लोगों ने उनकी खराब टा‍इमिंग पर सवाल उठाना शुरू कर दिया. ट्विटर यूजर्स ने प्रिंस चार्ल्‍स और कैमिला पार्कर दिल्‍ली आगमन पर एक से बढ़कर एक मजेदार ट्वीट्स किए हैं: